# Viggo Mortensen

|  |
| --- |
| Viggo Mortensen |
|  |
|  |
| Fødd | 20. oktober 1958 (67 år) |
| Fødestad | Watertown |
| Fødenamn | Viggo Peter Mortensen |
| Aktive år | 1984– |
| Verka som | filmskodespelar, fotograf, lyrikar, skribent, songar, komponist, kunstmålar, fjernsynsskodespelar, filmprodusent, jazzmusikar, filmregissør, manusforfattar, skodespelar |
| Mor | Grace Gamble Atkinson |
| Far | Viggo Peter Mortensen |
| Ektefelle | Exene Cervenka |
| Sambuar | Ariadna Gil |
| Born | Henry Mortensen |
| Prisar | ridder av Dannebrogordenen, Æres-Bodil, Screen Actors Guilds utmerkelse for et fremragende ensemble i en spillefilm, Satellite Awards, Donostia-prisen, Golden Boot Awards, Sitges Grand Honorary Award |

**Viggo Peter Mortensen** (fødd 20. oktober 1958) er ein USA-amerikansk skodespelar, best kjend for filmrolla som helten Aragorn i trilogien basert på *Ringenes herre*. Han har også gjort seg merka for samarbeid med filmskaparen David Cronenberg i thrillerane *A History of Violence* (2005), *Eastern Promises* (2007), som gav han ei oscarnominering, og *A Dangerous Method* (2011). Han blei også oscarnominert for rollene sine i *Captain Fantastic* (2016) of *Green Book* (2018). Mortensen debuterte som regissør med *Falling* (2020), som han også spelte i. Han har også verka som diktar, musikar, fotograf og målar. I 2002 skipa han Perceval Press for å gje ut eigne verk og verka av mindre kjende kunstnarar og forfattarar. Mortensen song og komponerte delav av musikken til *The Lord of the Rings*-filmane, og har samarbeidd med gitaristen Buckethead om fleire album.

Mortensen er fødd i New York med dansk far, medan den amerikanske mora hans har norsk og kanadisk opphav. Foreldra møtte kvarandre i Noreg.
Han budde i Latin-Amerika, Danmark og USA då han voks opp, og snakkar dansk, engelsk og spansk flytande.

## Priser og utmerkingar

For rolla i *Eastern Promises* blei Viggo Mortensen nominert til både oscarprisen for beste mannlege skodespelar og Golden Globe for beste dramaskodespelar. Ved British Independent Film Awards i 2007 vann han prisen for beste skodespelar for filmen. Mortensen har også blitt nominert til fleire andre prisar.

16. april 2010 blei han tildelt riddarkrossen av Dannebrogordenen.

## Filmar

(Utval)

* 1987: *Miami Vice* (tv-serie 1 episode)
* 1990: *Texas Chainsaw Massacre 3* (film)
* 1990: *Young Guns II* (film)
* 1992: *Boiling point* (film)
* 1993: *American Yakuza* (film)
* 1993: *Carlito's Way* (film)
* 1995: *The Prophecy* (film)
* 1997: *G.I. Jane* (film)
* 1998: *Det perfekte mord* (film)
* 1998: *Psycho* (film)
* 2000: *28 Days* (film)
* 2001: *Ringenes herre: Ringens brorskap* (film)
* 2002: *Ringenes herre: To tårn* (film)
* 2003: *Ringenes herre: Atter en konge* (film)
* 2004: *Hidalgo* (film)
* 2005: *History of Violence* (film)
* 2007: *Eastern Promises* (film)
* 2008: *Appaloosa* (film)
	+ *Good*
* 2009 *The Road*
* 2011 *A Dangerous Method*
* 2012 On the Road
	+ Everybody Has a Plan *(også produsent)*
* 2014 The Two Faces of January
	+ *Jauja* (også produsent og komponist)
	+ *Far from Men* (også medprodusent)
* 2016 *Captain Fantastic*
* 2018 *Green Book*
* 2020 *Falling* (regissør, produsent, manusforfattar og komponist)
* 2022 *Crimes of the Future*
	+ Thirteen Lives
* 2023 *Eureka*
	+ *The Dead Don't Hurt*

## Kjelder

## Bakgrunnsstoff

 Commons har multimedium som gjeld: **Viggo Mortensen**